હાલ ગાંધીનગર, આરોગ્ય વિભાગમાં હિસાબી અધિકારી તરીકે કાર્યરત કોમલબહેન પરમાર નામના મહિલા અધિકારીએ ગાંધીનગરમાં જ ડિસ્ટ્રિક્ટ રજિસ્ટ્રાર તરીકે કામ કરતાં, નારણપુરાના રહીશ નરેશભાઈ ઈશ્વરલાલ પટેલ સામે ફરિયાદ નોંધાવી છે. ચોંકાવનારી બાબત એ છે કે, અગાઉ બે વખત ફરિયાદ નોંધાવવા છતાં નરેશ પટેલ ધમકી આપીને પરેશાન કરતાં હોવાથી મહિલા પોલીસમાં ફરિયાદ નોંધાવાઈ છે. ‘હેરાનગતિ કરવી નહીં' એ શરતે હાઈકોર્ટે જામીન આપ્યાં પછી પણ સરકારી અધિકારીએ આ કૃત્ય આચર્યાનો ફરિયાદમાં આક્ષેપ કર્યો છે.